આ સુસાઈડ નોટમાં તેણે ગામનાં પાંચ શખ્સોનાં ત્રાસથી આપઘાત કર્યો હોવાનું જણાવ્યુ હતું.તેથી મૃતકનાં ભાઈ સરદારજી રવાજી ઠાકોરે રામપુરા(કુકસ) ગામનાં પાંચ શખ્સો સામે ફરીયાદ નોંધાવી હતી.આ ફરીયાદમાં તેમણે જણાવ્યું હતું કે મૃતક નાગરજી ઠાકોરે ગામનાં કિરણ ચૌધરી પાસેથી રૂપિયા ૫૦ હજાર ઉછીના લીધા હતા.આ ૫૦ હજારનાં વ્યાજ સહિત રૂપિયા ૧૪ લાખ કિરણ ચૌધરીને લેવાનાં નીકળતાં હતા.તેથી કિરણ ચૌધરી વારંવાર ફોન કરીને ઉઠાવી જવાની તેમજ મારવાની ધમકી આપતો હતો.આ ધમકીનાં પગલે નાગરજી ઠાકોર ૩ જૂનનાં રોજ ઘરેથી નીકળી ગયો હતો અને દશરથ ઠાકોર નામનાં ભાઈને ફોન કરીને તે પરત નહી આવવાનો હોવાનું કહ્યું હતું.તેવામાં ૪ જૂનનાં રોજ સવારે ટ્રેનમાં પડીને આપઘાત કર્યો હતો.આ અંગે મહેસાણા તાલુકા પોલીસે રામપુરા (કુકસ) નાં પાંચ શખ્સો વિરૂદ્ધ આત્મહત્યા માટે મજબૂર કરવાની કલમ હેઠળ ગુનો નોંધીને તપાસ હાથ ધરી છે.